รายงานการประชุมสภาองค์การบริหารส่วนตำบลมะม่วงสองต้น
สมัยสามัญ  สมัยที่  2  ประจำปี พ.ศ.2553
ครั้งที่  1/2553
วันจันทร์  ที่  28  มิถุนายน  พ.ศ. 2553
ณ  ห้องประชุมองค์การบริหารส่วนตำบลมะม่วงสองต้น

เริ่มประชุมเวลา  10.05  น.
เลขานุการสภา
บัดนี้มีสมาชิกสภา อบต.เข้าร่วมประชุมจำนวน  12  ท่าน  ขอให้ผู้เข้าร่วมประชุมทุกท่านยืนขึ้นและขอเชิญท่านประธานสภา จุดเทียนบูชาพระรัตนตรัยและเปิดการประชุมตามระเบียบวาระต่อไป
ประธานสภา 
ขอเชิญทุกท่านนั่ง สวัสดีผู้เข้าร่วมประชุมทุกท่าน  วันนี้เป็นการประชุมสมัยสามัย สมัยที่ 2 ครั้งที่ 1 ซึ่งตรงกับวันจันทร์ ที่  28 มิถุนายน  2553  ผมขอเปิดการประชุม
ระเบียบวาระที่  1
เรื่องที่ประธานแจ้งให้ที่ประชุมทราบ
ประธานสภา
ผมมีเรื่องที่แจ้งให้ที่ประชุมทราบ 2 เรื่อง

1. เรื่องฝึกอบรม ชรบ. ผมขอขอบคุณสมาชิกทุกท่านที่ได้สละเวลาเข้าร่วมฝึกอบรมจนจบหลักสูตร

2.เรื่องเฝ้าระวังโรคไข้เลือดออก ผมขอฝากให้ทุกๆ ท่าน และผู้ดูแลหอกระจายข่าวทุกหมู่บ้าน ช่วยประชาสัมพันธ์ทุกวันศุกร์ ให้ประชาชนได้ช่วยกันป้องกันโรคไข้เลือดออก โดยการตรวจตราแหล่งน้ำขังในที่ต่าง ๆ ถ้าพบที่เพาะพันธุ์ลูกน้ำให้กำจัดโดยการเทน้ำทิ้ง เพื่อจะได้ช่วยกันแก้ไขปัญหาโรคไข้เลือดออกได้
ที่ประชุม
รับทราบ
ระเบียบวาระที่  2
เรื่องรับรองรายงานการประชุมสภาสมัยวิสามัญ   สมัยที่ 2 ครั้งที่  1  เมื่อวันที่  6  พฤษภาคม  2553
ประธานสภา


ตามที่เลขานุการสภาได้จัดทำรายงานการประชุมครั้งที่แล้วเสนอที่
ประชุมพิจารณาและผลการพิจารณาของคณะกรรมการตรวจรายงานการประชุมมีมติให้คงรายละเอียดเหมือนเดิม  ขอเชิญที่ประชุมพิจารณารับรองรายงานการประชุม
ที่ประชุม


มีมติรับรองรายงานการประชุม  11  เสียง  งดออกเสียง  1  เสียง

ระเบียบวาระที่ 3


ญัตตร่างข้อบัญญัติที่เสนอใหม่
ประธานสภา
3.1ญัตติเพื่อพิจารณาร่างข้อบัญญัติ อบต.มะม่วงสองต้น เรื่อง การกำจัดสิ่งปฏิกูลและมูลฝอย พ.ศ.2553  ขอเชิญนายก อบต.ชี้แจงรายละเอียดประกอบการพิจารณา
นายก อบต.
ด้วยในปี พ.ศ. 2543 ทางอบต.มะม่วงสองต้น  ได้ตราข้อบังคับตำบล เรื่อง การกำจัดสิ่งปฏิกูลและมูลฝอย ใช้บังคับไว้แล้ว 1 ฉบับ แต่เนื่องด้วยปัจจุบันได้ปรับโครงสร้างและรูปแบบของผู้บริหารท้องถิ่นใหม่ ประกอบกับระเบียบต่างๆ ได้มีการปรับปรุงและแก้ไขใหม่  จึงมีความจำเป็นต้องยกเลิกข้อบังคับตำบลฉบับเดิมและขอเสนอร่างข้อบัญญัติองค์การบริหารส่วนตำบลมะม่วงสองต้น  เรื่องการกำจัดสิ่งปฏิกูลและมูลฝอย พ.ศ.2553 แทนฉบับเดิม เพื่อความเหมาะสมและให้สอดคล้องกับระเบียบและกฎหมายปัจจุบัน รายละเอียดปรากฏตามร่างที่ได้นำเสนอที่ประชุมไปแล้วนั้น และในขั้นตอนการพิจารณาข้อบัญญัติองค์การบริหารส่วนตำบลฉบับนี้ ผมขอเสนอให้ที่ประชุมสภาพิจารณาสามวาระรวด ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 
ข้อ 45 ผมขอให้ที่ประชุมพิจารณา
ประธานสภา
ตามที่นายก อบต.เสนอต่อสภาขอให้ที่ประชุมสภาพิจารณาข้อบัญญัติ อบต.เรื่องการกำจัดสิ่งปฏิกูลและมูลฝอย พ.ศ.2553  สามวาระรวดนั้น  ผมขอให้ที่ประชุมพิจารณาและขอมติ
ที่ประชุม
มีมติเห็นชอบให้พิจารณาร่างข้อบัญญัติ อบต.มะม่วงสองต้น เรื่องการกำจัดสิ่งปฎิกูลและมูลฝอย พ.ศ.2553  สามวาระรวด
ด้วยคะแนนเสียง  8  เสียง   ไม่เห็นชอบ 2  เสียง งดออกเสียง  2  เสียง
ประธานสภา
ตามมติที่ประชุมด้วยเสียงข้างมากได้เห็นชอบให้ที่ประชุมพิจารณาร่าง ข้อบัญญัติ อบต.มะม่วงสองต้น เรื่องการกำจัดสิ่งปฎิกูลและมูลฝอย พ.ศ.2553  สามวาระรวด  ผมขอเชิญที่ประชุมพิจารณาในวาระหนึ่งขั้นรับหลักการ ขอเชิญพิจารณาและซักถามข้อสงสัยและอภิปราย ขอเชิญ (ไม่มี) ถ้าไม่มีสมาชิกท่านใดซักถามข้อสงสัยและอภิปราย  ผมขอมติที่ประชุม

ที่ประชุม 
มีมติเห็นชอบรับหลักการแห่งร่างข้อบัญญัติ อบต.มะม่วงสองต้น เรื่องการกำจัดสิ่งปฎิกูลและมูลฝอย พ.ศ.2553   

ด้วยคะแนนเสียง 8 เสียง   งดออกเสียง  4 เสียง
ประธานสภา
ตามมติที่ประชุมเห็นชอบรับหลักการด้วยเสียงข้างมากไปแล้วนั้น  ต่อไปเป็นการพิจารณาในวาระสอง ขั้นแปรญัตติ ผมขอเสนอให้ตั้งคณะกรรมการแปรญัตติเต็มสภา มีสมาชิกท่านใดมีข้อเสนอเป็นอย่างอื่นหรือไม่ ขอเชิญเสนอ (ไม่มี) ถ้าไม่มีผู้เสนอก็ถือว่าที่ประชุมเห็นชอบตามที่ผมเสนอ  ผมขอมติที่ประชุม
ที่ประชุม
มีมติเห็นชอบให้แต่งตั้งคณะกรรมการแปรญัตติเต็มสภา 
 ด้วยคะแนนเสียง 9 เสียง งดออกเสียง 3 เสียง
ประธานสภา
เมื่อที่ประชุมได้มีมติแต่งตั้งคณะกรรมการแปรญัตติแบบเต็มสภา ซึ่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 ข้อ 45  เมื่อสภาพิจารณาแต่งตั้งคณะกรรมการแปรญัตติเต็มสภา  โดยให้ประธานสภาที่ประชุมเป็นประธานคณะกรรมการแปรญัตติ  ผมขอให้คณะกรรมการแปรญัตติดำเนินการพิจารณาร่างข้อบัญญัติ อบต.มะม่วงสองต้น เรื่อง การกำจัดสิ่งปฏิกูลและมูลฝอย ในวาระสอง ขั้นแปรญัตติ ขอเชิญพิจารณา
ประธานคณะกรรมการ-

เมื่อคณะกรรมการแปรญัตติพิจารณาร่างดังกล่าวแล้ว  ไม่มีผู้ใดขอแปรญัตติ
แปรญัตติ
ก็ถือว่าที่ประชุมคณะกรรมการแปรญัตติให้คงร่างเดิม ขอให้ที่ประชุมสภาพิจารณาในวาระสองต่อไป
ประธานสภา
ผลการพิจารณาของคณะกรรมการแปรญัตติมีมติให้คงร่างเดิม  ผมขอมติที่ประชุมพิจารณาในวาระสอง ขั้นแปรญัตติ าณไปทำโครงการซอยตาเชย ซึ่งเป็
ที่ประชุม
มีมติเห็นชอบให้คงตามร่างเดิม 
ด้วยคะแนนเสียง 10 เสียง  งดออกเสียง  2 เสียง
ประธานสภา
เมื่อที่ประชุมได้มีมติเสียงข้างมากให้ผ่านในวาระสองแล้ว ต่อไปผมขอมติที่ประชุมพิจารณาในวาระสาม ขั้นลงมติให้ตราเป็นข้อบัญญัติ  อบต. เรื่องการกำจัดสิ่งปฏิกูลและมูลฝอย พ.ศ. 2553  ผมขอมติ

ที่ประชุม
มีมติเห็นชอบให้ตราเป็นข้อบัญญัติ อบต.มะม่วงสองต้น เรื่องการกำจัดสิ่งปฏิกูลและมูลฝอย พ.ศ. 2553  
ด้วยคะแนนเสียง 8 เสียง  งดออกเสียง 3 เสียง
ระเบียบวาระที่  4

ญัตติเสนอเพื่อพิจารณา 
ประธานสภา
4.1 ญัตติพิจารณาร่างแผนยุทธศาสตร์การพัฒนา (พ.ศ.2554-2558)  ตามญัตติพิจารณาร่างแผนยุทธศาสตร์การพัฒนา  ขอเชิญที่ประชุมตามเอกสารและขอเชิญซักถามได้  ขอเชิญ (ไม่มี) ถ้าไม่มีผู้ใดซักถามผมขอพิจารณา  มติที่ประชุมในการพิจารณาเห็นชอบร่างแผนยุทธศาสตร์การพัฒนา     (พ.ศ.2554-2558)    ผมขอมติ
ที่ประชุม
มีมติเห็นชอบร่างแผนยุทธศาสตร์การพัฒนา (พ.ศ.2554-2558)   
ด้วยคะแนนเสียง 11 เสียง  งดออกเสียง 1 เสียง

ประธานสภา
4.2 ญัตติพิจารณาร่างแผนพัฒนาสามปี (พ.ศ.2554-2556) ตามญัตติพิจารณาร่างแผนพัฒนาสามปี  ขอเชิญที่ประชุมพิจารณาตามเอกสารและขอเชิญซักถามได้  ขอเชิญ
นายเหม  หมื่นศรีรา
ผมขอซักถามรายละเอียดหน้า 67  ในส่วนของโครงการปรับปรุงหอ
     ส.อบต.ม.2
กระจายข่าวและเสียงตามสาย ประจำหมู่บ้าน  ได้ตั้งงบประมาณไว้ 500,000.-บาท  ผมคิดว่าในลักษณะของโครงการปรับปรุงตั้งงบประมาณไว้ 500,000.-บาท เป็นการตั้งงบประมาณไว้สูงเกินไป
ประธานสภา
ผมขอเชิญ นายก อบต. ช่วยชี้แจงรายละเอียด
นายก อบต.
ตามที่ท่านสมาชิก อบต.หมู่ที่ 2 ได้แสดงความคิดเห็นว่าการตั้งงบประมาณ 500,000.-บาท  เพื่อใช้เป็นค่าปรับปรุงหอกระจายข่าวและเสียงตามสายประจำหมู่บ้าน นั้น  เป็นการตั้งงบประมาณที่สูงเกินไปนั้น อบต.มะม่วงสองต้น มีหมู่บ้านทั้งหมด 6 หมู่บ้าน  ซึ่งถ้ามาคิดค่าเฉลี่ยแต่ละหมู่จะมีงบประมาณในการดำเนินโครงการดังกล่าวไม่ถึงหมู่บ้านละ 100,000 บาท และในการกำหนดงบประมาณในการดำเนินการไว้ในแผนพัฒนาสามปีเป็นการประมาณการ  ถ้าจะนำโครงการใดไปดำเนินการจะต้องคำนวณและ

คิดรายละเอียดใหม่เป็นประมาณการค่าใช้จ่ายจริง ก่อนดำเนินการอีกครั้งหนึ่ง
ประธานสภา
มีสมาชิกท่านใดจะซักถามอีกหรือไม่  (ไม่มี) ถ้าไม่มีผู้ใดซักถามอีก ผมขอ
มติที่ประชุมในการพิจารณาเห็นชอบร่างแผนพัฒนาสามปี  ผมขอมติ
ที่ประชุม
มีมติเป็นชอบร่างแผนพัฒนาสามปี (พ.ศ.2554-2556) 
ด้วยคะแนนเสียง 11 เสียง  งดออกเสียง  1 เสียง
ระเบียบวาระที่ 5
ญัตติอื่นๆ
ประธานสภา
มีสมาชิกท่านใดมีญัตติอื่นที่จะเสนอหรือไม่  ขอเชิญเสนอได้
นายก อบต.
ผมมีเรื่องที่จะแจ้งให้ที่ประชุมทราบ 5 เรื่อง
1. เรื่องขอขยายเขตไฟฟ้าเพื่อการเกษตรเป็นโครงการที่ใช้งบไทยเข้มแข็งของการไฟฟ้าที่จะช่วยเหลือกลุ่มผู้ไม่มีไฟฟ้าใช้ แต่ผู้ขอต้องมีที่ดินและทางสาธารณะตัดผ่านที่ดิน  การคำนวณค่าใช้จ่ายในการขยายเขตไฟฟ้าจะต้องใช้งบประมาณ 45,000 บาท/ครัว  และจะต้องใช้หลักฐานดังต่อไปนี้
· สำเนาทะเบียนบ้าน
· สำเนาโฉนดหรือสัญญาเช่าที่ดิน
· สำเนาบัตรประจำตัวประชาชน
ขอให้ผู้มีความประสงค์ติดต่อขอคำร้องและยื่นเอกสารได้ที่ อบต.
2.  เรื่องขอติดตั้งไฟฟ้าสาธารณะ ด้วยการไฟฟ้าได้ประสานมาว่าพื้นที่ อบต.มะม่วงสองต้น มีหน่วยสูญเสียของกระแสไฟฟ้าจำนวนมากแต่ขณะนี้สิทธิการใช้กระแสไฟฟ้าสาธารณะ 10 เปอร์เซ็นต์  ซึ่งคงอยู่ในเกณฑ์ยังไม่ต้องมีค่าใช้จ่ายและในการติดตั้งไฟฟ้าสาธารณะ ผมจะเน้นจุดที่มีสายดับผ่านหรือบ้านที่ยินยอมให้ใช้กระแสไฟฟ้าผ่านมิเตอร์ของเจ้าบ้านเท่านั้น
3.  เรื่องซ่อมแซมถนนของแต่ละหมู่บ้าน  ถ้ามีหมู่บ้านใดถนนชำรุดขอให้แจ้งให้ทาง อบต.ทราบ ผมจะเข้าไปดำเนินการซ่อมแซมให้ เพื่อประชาชนจะได้รับความสะดวกในการสัญจร

4.  เรื่องการวางท่อระบายน้ำ  ผมได้ฝากที่ประชุมเมื่อการประชุมครั้งที่แล้วว่า ถ้าแต่ละหมู่บ้านจะดำเนินการวางท่อ  เพื่อแก้ไขน้ำท่วมขัง  ขอให้แจ้งให้ อบต. ทราบ เพื่อทาง อบต. จะได้เข้าไปดำเนินการ
5.  เรื่องการเก็บขยะ  ทาง อบต.ได้รับงบประมาณมา 1,568,408.-บาท เป็น
งบประมาณไทยเข้มแข็ง พ.ศ.2555  (23,000 ล้าน)  ให้ดำเนินการนำงบประมาณที่ได้รับการอุดหนุนจัดซื้อรถขยะ   แบบเปิดข้างเทท้าย  ขนาด 
6 ตัน 6 ล้อ มีความจุไม่น้อยกว่า 10 ลูกบาศก์เมตร ตามมาตรฐานครุภัณฑ์ ราคากำหนด 1,600,000  บาท แต่เนื่องด้วยงบประมาณที่ได้รับอุดหนุนต่ำกว่าราคาครุภัณฑ์ ทางอบต.จึงต้องจัดซื้อในราคา 1,568,400  บาท ในการ
จัดซื้อเป็นการจัดซื้อรถใหม่  ถูกต้องตามระเบียบทุกประการ จึงขอแจ้งให้ที่ประชุมได้รับทราบ
ประธานสภา
มีสมาชิกท่านใด มีเรื่องอื่น ๆ จะเสนออีกหรือไม่ (ไม่มี)  ถ้าไม่มีผมขอขอบคุณทุกท่านที่เข้าร่วมประชุม  ผมขอปิดการประชุม

ปิดการประชุมเวลา   10.55  น.








    ดนัย  สิทธิชัย








(นายดนัย  สิทธิชัย)



        






     เลขานุการสภา
    

 สมพงค์  จิตวิบูลย์



ผู้จดรายงานการประชุม

                               

         (นายสมพงค์  จิตวิบูลย์)


           


                
                              ประธานสภา
